27/08/2020 | Administración LocalMunicipal
Cambre
Aprobación definitiva da modificación da ordenanza reguladora da prestación dos servizos contidos no “Programa Mañanceiro”, inscrición e selección dos solicitantes

O Pleno municipal, na súa sesión ordinaria do día 25 de xuño de 2020, aprobou inicialmente a modificación da ordenanza reguladora da prestación dos servizos contidos no “Programa Mañanceiro”, inscrición e selección dos solicitantes. Exposta ao público durante trinta días, non se presentou ningunha reclamación ou suxestión, polo que, de conformidade co establecido no art.49 c) da Lei 7/1985, do 2 de abril, reguladora das bases do réxime local, enténdese definitivamente aprobada. A teor do previsto no artigo 70.2 da Lei 7/1985, do 2 de abril, e artigo 196.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, publícase integramente a modificación do citado texto normativo, que entrará en vigor ao día seguinte ao da súa inserción no Boletín Oficial da Provincia e unha vez transcorra o prazo previsto no artigo 65.2 da Lei 7/1985. Por tratarse dunha disposición administrativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados desde o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, do 13 de xullo, reguladora da xurisdición contencioso-administrativa. Modificación dos artigos 2, 4, 5 e Anexo II da Ordenanza municipal reguladora da prestación dos servizos contidos no “Programa Mañanceiro”, inscrición e selección dos solicitantes, que quedan redactados do seguinte teor literal: Art.2.- Prestación dos servizos 1.- Os servizos que comprende o “Programa Mañanceiro” prestaranse, de luns a venres, en días lectivos durante o curso escolar correspondente, nos seguintes centros escolares do municipio de Cambre: - Escola de Educación Infantil San Bartolomeu de Pravio. - CEIP Gonzalo Torrente Ballester de Sigrás. - CEIP Wenceslao Fernández Flórez de Cambre. - CEIP Laro Zuzana Valero Goian de Brexo-Lema. - CEIP Portofaro. - CEIP Plurilingüe Graxal.2.- Comezará a partires das 7:30 horas da mañá, coa apertura do centro escolar, e rematará co comezo do horario escolar establecido en cada un.3.- O número mínimo de solicitudes necesarias para poñer en marcha o servizo (sen almorzo e con almorzo) será nos centros escolares de dúas liñas por curso dunha media de 13 escolares para a modalidade de mes completo e no caso dos centros escolares dunha liña por curso o número mínimo de solicitudes necesarias para poñelo en marcha será de 6 escolares para a modalidade de mes completo (sen almorzo e con almorzo). Este nª mínimo pode verse modificado, se xorden circunstancias alleas á vontade do Concello de Cambre que obriguen a cambialo, o que se aprobará por Resolución do Alcalde ou do Concelleiro Delegado da Área. O número máximo de prazas dispoñibles para cada centro será de 26 escolares. Non obstante, establecerase en función da demanda real para cada curso, limitado polo espazo que cada centro destine para realizar este programa e polo presuposto total do contrato. Dita cantidade máxima pactarase coa empresa concesionaria en cada momento segundo xurda a necesidade. Unha vez rematado o prazo inicial de solicitude de inscrición no programa, determinarase en función da demanda en que centro levarase a cabo o servizo e en que modalidades. Unha vez determinado isto e ao longo do curso escolar poderase modificar se hai crédito suficiente para facelo e espacio no centro.4.- Os servizos serán prestados polo seguinte persoal: - Para a organización do almorzo en cada centro escolar: Un/unha monitor/a por cada grupo de ata 35 escolares participantes que soliciten o almorzo, 2 de 36 a 71 e 3 de 72 a 104 (nos centros escolares dunha soa liña por curso será necesario a partir de 13 escolares participantes que soliciten o servizo de almorzo. Entre 6 e 12 escolares participantes non será necesario). - Para a realización de actividades en cada centro escolar: Dous/ dúas monitores/as por cada grupo de ata 26 escolares participantes, 3 de 27 a 40, 4 de 41 a 65 e 5 de 66 a 104. - Para o desenvolvemento do programa e común a todos os centros: Un/unha coordinador/ a do programa. - No suposto de ter un escolar participante con necesidades educativas especiais e como consecuencia dunha valoración técnica municipal, existirá un/ unha monitor/a de apoio especializado. A ratio monitor/a alumno/a pode verse modificada, se xorden circunstancias extraordinarias alleas á vontade do Concello de Cambre que obriguen a cambiala, o que se aprobará por Resolución do Alcalde ou do Concelleiro Delegado da Área. Artigo 4. Beneficiarios do Programa Mañanceiro O “Programa Mañanceiro” está dirixido a todo o alumnado dos centros escolares públicos de Educación Infantil e de Educación Infantil e Primaria do municipio de Cambre, polo que son requisitos: - Estar empadroados/as no Concello de Cambre. Só en caso de que haxan prazas valeiras poderanse admitir participantes que non estean empadroados/as. - Estar matriculados/as nun centro escolar de Educación Infantil ou de Educación Infantil e Primaria do municipio de Cambre. A integración de alumnado con discapacidade estará supeditado para cada curso escolar á existencia de persoal cualificado e en número suficiente. Aínda así, solicitarase informe médico que acredite o nivel de autonomía e así poder valorar a posibilidade de integralo/a no programa. Art.5.- Tramitación de acceso aos servizos 1.- Os servizos do programa serán prestados polo Concello de Cambre por instancia dos interesados, e establécese un prazo de inscrición dun mes. As datas concretas fixaranse anualmente por Resolución do Alcalde ou do Concelleiro Delegado da Área. Non obstante, poderá presentarse solicitude con posterioridade a ese prazo de inscrición ao longo do curso escolar, tendo en conta que, no suposto de que o grupo xa contara co máximo de escolares o solicitante sería incluído na lista de espera. En cada curso escolar deberase solicitar de novo a praza para participar no programa.2.- As solicitudes presentaranse a través da sede electrónica da web municipal ou en calquera dos Rexistros de Entrada do Concello de Cambre (con cita previa, se fose necesario) segundo o modelo establecido, modelo que se achega como ANEXO II, achegando con ela a seguinte documentación: a) Xunto coa solicitude e se se dese o caso: o Documentación necesaria para xustificar a redución solicitada sobre a tarifa establecida. o Informe médico onde se recolla a intolerancia alimenticia que presente o/a alumno/a ou calquera outra particularidade. b) No suposto de que haxa máis solicitudes que prazas, e logo do requirimento dende o Concello de Cambre: o Libro de familia ou documento que o substitúa. o Volante de empadroamento colectivo da unidade familiar (solicitar no Rexistro municipal). o Vida laboral do pai, nai e/ ou titor legal ou tarxeta de demanda de emprego, segundo o caso. o Sentencia de separación ou divorcio ou xustificante de viuvez. o Xustificación de ingresos económicos: Autorización asinada para que o Concello solicite os datos da renda á Axencia Tributaria (IRPF) do ano que corresponda, segundo modelo normalizado. o Se non tivo que facer declaración da renda: – Certificado da Axencia Tributaria onde figure que non fixo declaración. – Certificado de Bases Impoñibles. – Certificado expedido polo órgano competente (Xunta, Seguridade Social.) se percibe algunha prestación ou pensión. o Se se vese modificada a situación económica dalgún dos cónxuxes (con respecto ao ano da declaración da renda): o No caso de separación ou divorcio: certificado da vida laboral, achegando copia das nóminas da empresa liquidadas no exercicio do ano de presentación da solicitude, ou certificado da empresa cos importes percibidos ata a data. o No caso de desemprego: se é demandante de emprego con prestación, certificado de prestación do SEPE cos importes recibidos. Se non ten prestación, certificado do SEPE e vida laboral. o No caso de viuvez, xustificante da pensión e/ou certificado da vida laboral xunto coas nóminas da empresa liquidadas no ano en curso. o No caso de ERTE: documentación que acredite a situación e na que se reflicten os ingresos percibidos nese período e resto de ingresos percibidos fóra dese período no ano en curso ata a data de presentación da solicitude. – Outros documentos, se procede, nos que consten incidencias familiares, económicas e sociais puntuábeis no baremo. – Declaración xurada de situacións que non poidan ser documentadas de forma oficial. (Esta documentación será actualizada cada ano se fose necesario). Para tal efecto, rematado o prazo de recepción de solicitudes procederase ao exame da documentación presentada e no suposto de que se presentasen máis solicitudes que prazas, requiriráselles aos interesados para que no prazo de 10 días presenten a documentación á que se fai referencia no punto dous b, do presente artigo coa indicación de que, se así non se fixese, terase por desistido da súa petición, logo da resolución en tal sentido. ANEXO II 1.- DATOS DO/ A ALUMNO/A: Apelidos. Nome …. Centro Escolar. Curso. Data de nacemento. 2.- DATOS FAMILIARES: Pai, Nai ou titor/a. DNI.………. Rúa. Nº. Piso. Municipio. C. P. Teléfono. Outros teléfonos. Correo electrónico. 3.- DATOS DO PROGRAMA MAÑANCEIRO: - Horario de entrada aproximada: 7:30 horas ____ 8:00 horas ____ 8:30 horas ____ - Tempo de solicitude: Mes completo: Todo o curso escolar ____; No mes de _______________________ Días soltos: Todo o curso escolar ____; No mes de _______________________ - Almorzo: Si_____. Non _____ ¿Ten algunha intolerancia alimenticia? ______________________________________ - Solicita reducción en función dunha das seguintes situacións: _ Familia monoparental: ____ _ Discapacidade do/a fillo/ a: ____ _ Familia numerosa: ___ Número de membros da familia numerosa: ___ _ Situación de desemprego dun cónxuxe: ___ Situación de desemprego dous cónxuxes: ____ _ Con informe de Servizos Sociais municipal: ____ (En todo caso, estableceráse as reducións que se aproben polo Pleno da Corporación no momento de aprobar as tarifas trata sinatura do contrato con empresa concesionaria que corresponda). Tarifas: * Os días soltos contabilízanse ata____ días. As solicitudes presentaranse a través da sede electrónica da web municipal ou en calquera dos Rexistros de Entrada do Concello de Cambre (con cita previa, se fose necesario) segundo o modelo establecido, modelo que se achega como ANEXO II, achegando con ela a seguinte documentación: a) Xunto coa solicitude e se se dese o caso: o Documentación necesaria para xustificar a redución solicitada sobre a tarifa estabrecida. o Informe médico onde se recolla a intolerancia alimenticia que presente o/a alumno/a ou calquera outra particularidade. b) No suposto de que haxa máis solicitudes que prazas, e logo do requerimento dende o Concello de Cambre: o Libro de familia ou documento que o substitúa. o Volante de empadroamento colectivo da unidade familiar (solicitar no Rexistro municipal). o Vida laboral do pai, nai e/ ou titor legal ou tarxeta de demanda de emprego, segundo o caso. o Sentencia de separación ou divorcio ou xustificante de viuvez. o Xustificación de ingresos económicos: Autorización asinada para que o Concello solicite os datos da renda á Axencia Tributaria (IRPF) do ano que corresponda, segundo modelo normalizado. o Se non tivo que facer declaración da renda: – Certificado da Axencia Tributaria onde figure que non fixo declaración. – Certificado de Bases Impoñibles. – Certificado expedido polo órgano competente (Xunta, Seguridade Social.) se percibe algunha prestación ou pensión. o Se se vese modificada a situación económica dalgún dos cónxuxes (con respecto ao ano da declaración da renda): – No caso de separación ou divorcio: certificado da vida laboral, achegando copia das nóminas da empresa liquidadas no exercicio do ano de presentación da solicitude, ou certificado da empresa cos importes percibidos ata a data. – No caso de desemprego: se é demandante de emprego con prestación, certificado de prestación do SEPE cos importes recibidos. Se non ten prestación, certificado do SEPE e vida laboral. – No caso de viuvez, xustificante da pensión e/ou certificado da vida laboral xunto coas nóminas da empresa liquidadas no ano en curso. – No caso de ERTE: documentación que acredite a situación e na que se reflicten os ingresos percibidos nese período e resto de ingresos percibidos fóra dese período no ano en curso ata a data de presentación da solicitude. o Outros documentos, se procede, nos que consten incidencias familiares, económicas e sociais puntuábeis no baremo. o Declaración xurada de situacións que non poidan ser documentadas de forma oficial. (Esta documentación será actualizada cada ano se fose necesario). Para tal efecto, rematado o prazo de recepción de solicitudes procederase ao exame da documentación presentada e no suposto de que se presentasen máis solicitudes que prazas, requiriráselles aos interesados para que no prazo de 10 días presenten a documentación á que se fai referencia no punto dous b, do presente artigo coa indicación de que, se así non se fixese, terase por desistido da súa petición, logo da resolución en tal sentido. ____________________________________________________________ AUTORIZACIÓN BANCARIA D./ Dna.: ______________________________________con DNI: ______________ como titular da conta bancaria número: IBAN __________/ ___________/ _____/ ___________________________________ autorizo a domiciliación dos recibos do Programa Mañanceiro para o curso escolar 20__-20__ do Concello de Cambre. Asinado:_____________________ ____________________________________________________________ Cambre,……de….……. de 20. Sinatura (pai/ nai/titor/a) Cambre, 21 de agosto de 2020 O concelleiro delegado da Área de Educación, Medio Ambiente, Mobilidade e Sanidade P. D. (R. A. núm.1323/2019, do 1 de xullo) Miguel Ángel Gutiérrez Nieto